૧૯૭૯ મા એપલે ચાર કરોડ સીત્તેર લાખ ડોલરનો નફો કર્યો. અમેરિકાભરમા સ્ટીવની ગણતરી થવા લાગી, એની વાત લોકો ધ્યાનથી સાંભળવા લાગ્યા. આનો લાભ લઈ સ્ટીવે અમેરિકાની ઝેરોક્ષ કંપનીમા થયેલી પણ જેનો એ કંપનીએ વ્યાપારી ઉપયોગ નહોતો કર્યો; એવા ‘માઉસ’ની જાણકારી, ચાલાકીથી મેળવી લીધી. એપલ-૨ મા આ જાણકારી સામિલ કરી, એપલ-૨ ને ચરમ સીમાએ પહોંચાડી દીધો. ગણતરી કરવા માટેના સૌથી પહેલા સ્પ્રેડ શીટ – VisiCalc ને પણ તેણે એપલમા સમાવી લીધું અને આની સાથે એપલનો ઉપયોગ વેપાર અને ઉદ્યોગોમાં પણથવા લાગ્યો.